
# Татарстанда ТР Президенты каршында Рус теле комиссиясе төзеләчәк

Татарстанда ТР Президенты каршында Рус теле комиссиясен төзергә ниятлиләр. Аны оештыру турында указ проектын ТР Президентының эчке сәясәт мәсьәләләре департаменты әзерләгән.

ТР Хөкүмәте порталында дөнья күргән документта билгеләп үтелгәнчә, әлеге комиссия «Татарстан Республикасы Конституциясенең 94нче маддәсе нигезендә, рус теленең кулланылышын тәэмин итү өлкәсендә дәүләт сәясәтен гамәлгә ашыруга ярдәм күрсәтү мәсьәләләре буенча Татарстан Республикасы дәүләт хакимияте органнарының федераль башкарма хакимият органнары, аларның территориаль органнары, җирле үзидарә органнары, иҗтимагый берләшмәләр белән үзара бәйләнешен оештыру максатыннан» төзелә.

Указ кысаларында Татарстан Президенты Рөстәм Миңнеханов тиешле комиссия булдыру, аның составын һәм нигезләмәсен раслау турында карар чыгарачак.

Указ проектында булачак комиссиянең составы да китерелгән. Аны Татарстан Премьер-министры Алексей Песошин җитәкләр дип көтелә.


Следите за самым важным и интересным в Telegram-каналеТатмедиа

## Нет комментариев
Татарстанда ТР Президенты каршында Рус теле комиссиясе төзеләчәк